**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.07.2022, ora 08.00 – 27.07.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 27.07.2022, ora 07.00**

**RÂURI**

**Debitele au fost în general staționare** exceptând cursurile mijlocii şi inferioare ale râurilor: Moldova, Bistriţa şi Trotuş unde au fost în scădere.

Debitele medii zilnice se situează în general la valori sub mediile multianuale lunare, cu coeficienţi moduli mai mici de 30%, mai mari (între 30-50%) pe râurile din bazinele hidrografice: Someșul Mare, Jiu, Dămbovița, Prahova, pe cursul Mureșului, pe cursul superior al Trotuşului, pe cursul inferior al Ialomiței şi pe unele râuri din Dobrogea.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare.**

Sunt posibile ușoare creșteri de niveluri și debite pe unele râuri mici din zonele montane, cu o probabilitate mai mare în a doua parte a zilei în vestul și nord – estul țării, ca urmare a precipitațiilor sub formă de aversă prognozate**.**

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 26.07.2022 – 27.07.2022 **a fost staţionar, având valoarea de 1900 m3/s**, sub media multianuală a lunii **iulie (5350 mc/s).**

În aval de Porţile de Fier debitele au fost în scădere.

**Debitul la intrarea în ţară (secţiunea Baziaş) va fi staţionar (1900 m3/s).**

În aval de Porțile de Fier debitele vor fi în scădere.

**2.** **Situația meteorologică în intervalul 26.07.2022, ora 09.00 – 27.07.2022, ora 06.00**

**ÎN ŢARĂ**

**A.N.M.** a emis **MESAJ1**, **o ACTUALIZARE de AVERTIZARE Meteorologică, cod Galben,** valabilă în data de **26 iulie 2022,** vizând **val de căldură, disconfort termic ridicat,** conform căreia: Pe parcursul zilei de marți (26 iulie) valul de căldură se va extinde în cea mai mare parte a țării, disconfortul termic va fi ridicat și indicele temperatură-umezeală (ITU) va depăși pragul critic de 80 de unități. În general temperaturile maxime se vor situa între 33 și 37 de grade**.**

**A.N.M.** a emis deasemenea şi **o AVERTIZARE Meteorologică, cod PORTOCALIU,** valabilă în data de 26 **iulie 2022,** vizând **val de căldură în intensificare și disconfort termic accentuat,** conform căreia: Marți (26 iulie) în Banat, Crișana, Oltenia și local în Muntenia și vestul Transilvaniei și al Maramureșului valul de căldură se va intensifica. În general după-amiaza se vor înregistra valori termice de 37...39 de grade, iar noaptea nu vor coborî sub 20...22 de grade și prin urmare disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.

Deasemenea **A.N.M.** a emis MESAJ2, **o Atenţionare Meteorologică, cod Galben,** valabilă în intervalul **26 iulie 2022, ora 18:00 - 27 iulie 2022, ora 03:00,** vizând **intensificări ale vântului, vijelii,** conform căreia: În intervalul menționat, în vestul și nord-vestul țării vor fi perioade scurte cu instabilitate atmosferică accentuată, ce se va manifesta prin intensificări ale vântului și vijelii (viteze la rafală de peste 55...70 km/h), descărcări electrice și izolat averse torenţiale*.*

Deasemenea **A.N.M.** a emis MESAJ3, **o AVERTIZARE Meteorologică, cod Galben,** valabilă în datele de **27, 28 si 29 iulie 2022,** vizând **val de căldură, disconfort termic ridicat,** conform căreia: În intervalul menționat valul de căldură se va menține în special în jumătatea de sud a țării, disconfortul termic va fi ridicat și indicele temperatură-umezeală (ITU) va depăși pragul critic de 80 de unități. În general temperaturile maxime se vor situa între 33 și 37 de grade.

*Notă: Valul de căldură va continua și în următoarea perioadă, cu precădere în sudul și sud-estul țării.*

**A.N.M.** a emis si **o AVERTIZARE Meteorologică, cod PORTOCALIU,** valabilă în data de 27 **iulie 2022,** vizând **val de căldură persistent și disconfort termic accentuat,** conform căreia: Miercuri (27 iulie), în Oltenia și Muntenia valul de căldură va persista. În general după-amiaza se vor înregistra valori termice de 37...40 de grade, iar noaptea nu vor coborî sub 20...22 de grade și prin urmare disconfortul termic va fi accentuat. Indicele temperatură-umezeală (ITU) va depăși pragul critic de 80 de unități.

*Notă: Pe parcursul zilei de miercuri (27 iulie), local în zonele de munte și în centru, iar după-amiaza și în noaptea de miercuri spre joi (27/28 iulie) și în regiunile sudice și sud-estice vor fi perioade cu instabilitate atmosferică accentuată.*

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

**MESAJ 1:**

*Către PREFECTURILE: Alba, Argeş, Bacău, Bistriţa-Năsăud, Braşov, Brăila, Buzău, Caraş-Severin, Cluj, Constanţa, Dâmboviţa, Gorj, Hunedoara, Ialomiţa, Maramureş, Mehedinţi, Mureş, Prahova, Sălaj, Sibiu, Tulcea, Vaslui şi Vâlcea (23 de prefecturi) – COD Galben, Actualizare Avertizare meteorologică*

*Către PREFECTURILE: Alba, Arad, Argeş, Bihor, Caraş-Severin, Călăraşi, Dâmboviţa, Dolj, Giurgiu, Gorj, Hunedoara, Ilfov, Olt, Satu Mare, Teleorman, Timiş, Vâlcea şi Municipiul Bucureşti (18 prefecturi) – COD PORTOCALIU, Actualizare Avertizare meteorologică.*

**MESAJ 2:**

*Către PREFECTURILE JUDEŢELOR: Alba, Arad, Bihor, Caraş-Severin, Cluj, Hunedoara, Satu Mare, Sălaj, Maramureş şi Timiş (10 prefecturi) - COD Galben, Atenţionare meteorologică.*

**MESAJ 3:**

*Către PREFECTURILE JUDEŢELOR: Alba, Arad, Argeş, Bacău, Buzău, Caraş-Severin, Constanţa, Dâmboviţa, Galaţi, Gorj, Hunedoara, Mehedinţi, Prahova, Timiş, Tulcea, Vaslui, Vâlcea şi Vrancea (18 prefecturi) - COD Galben, Avertizare meteorologică.*

*Către PREFECTURILE JUDEŢELOR: Argeş, Brăila, Buzău, Călăraşi, Dâmboviţa, Dolj, Giurgiu, Gorj, Ialomiţa, Ilfov, Mehedinţi, Olt, Prahova, Teleorman, Vâlcea şi Municipiul Bucureşti (16 prefecturi) - COD PORTOCALIU, Avertizare meteorologică.*

**Valul de căldură s-a intensificat din nou,** astfel că vremea a devenit caniculară în vestul, nord-vestul, sudul țării și local în centru și în est. *Indicele temperatură-umezeală (ITU) a atins și a depășit pragul critic de 80 de unități în cea mai mare parte a Olteniei, Munteniei, local în Banat și izolat în Crișana, sudul Moldovei și vestul Dobrogei*. Pe parcursul zilei cerul a fost variabil în zonele de munte și mai mult senin în rest, iar noaptea s-a înnorat temporar în vestul, nordul și parțial în centrul țării. S-au semnalat averse slabe, local în Crișana și Maramureș și pe arii restrânse în Banat, vestul Transilvaniei și la munte. Vântul a suflat slab și moderat, cu intensificări spre seară și la începutul nopții în regiunile vestice și nord-vestice, unde au fost rafale de 50...70 km/h. Temperaturile maxime s-au situat între 28 de grade la Constanța-dig și Mangalia și 39 de grade la Calafat, iar la ora 6 erau valori termice cuprinse între 8 grade la Miercurea Ciuc și 25 de grade la Drobeta-Turnu Severin, Calafat și Sulina.

**LA BUCUREŞTI**

**Vremea a devenit caniculară,** disconfortul termic ridicat, iar indicele temperatură-umezeală (ITU) a depășit ușor pragul critic de 80 de unități. Cerul a fost mai mult senin, iar vântul a suflat slab până la moderat. Temperatura maximă a fost de 36 de grade la Afumați și Băneasa și 37 de grade la Filaret, iar la ora 6 erau 18 grade în Băneasa, 21 de grade la Afumați și 22 de grade la Filaret.

**3. Prognoza meteorologică în intervalul 27.07.2022, ora 09.00 – 28.07.2022, ora 09.00**

**ÎN ŢARĂ**

**În sudul şi în sud-estul ţării valul de căldură va persista, va fi caniculă, iar disconfortul termic se va accentua și indicele temperatură-umezeală (ITU) va depăși pragul critic de 80 de unități**, în timp ce în rest valorile termice vor fi mai scăzute față de ziua precedentă. Local în centru, în est și la munte și pe arii mai restrânse în regiunile sudice vor fi perioade cu instabilitate atmosferică ce se va manifesta prin înnorări accentuate, averse, descărcări electrice şi intensificări de scurtă durată ale vântului. **Izolat va cădea grindină, ploile vor avea și caracter torenţial (cantități de apă ce vor depăși 25...35 l/mp în intervale scurte de timp), iar mai ales în sud vor fi vijelii (rafale de peste 70...80 km/h)**. Temperaturile maxime se vor încadra între 26 de grade în nordul Moldovei și 39...40 de grade, izolat în Muntenia, iar cele minime vor fi cuprinse între 13 şi 23 de grade.

**LA BUCUREŞTI**

**Valul de căldură se va intensifica și vremea va fi caniculară, cu disconfort termic accentuat și indice temperatură-umezeală (ITU) ce va depăși pragul critic de 80 de unități. Temperatura maximă va fi de 38...40 de grade, iar cea minimă de 18...21 de grade**. Cerul va fi variabil pe parcursul zilei, iar în orele serii și noaptea va crește probabilitatea pentru manifestări de instabilitate atmosferică (înnorări accentuate, intensificări ale vântului, posibil vijelii, averse şi descărcări electrice).

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**GNM-CJ Covasna** inf. despre o **poluare a apei raului Olt, in zona localitatii Ghidfalau, in data de 26.07.2022, ora 12:50, cu apa de culoare gri, cu spuma maronie galbena, posibil datorita infloririi algale ca urmare a temperaturii mari a apei coroborata cu incarcarea mare in nutrienti** si substante organice din surse difuze. Deasemenea s-a observat apa cu spuma la intrare in localitatea Bixad, spre jud. Harghita, în zona Băilor Tuşnad. Nu a fost mortalitate pisicicola. S-au prelevat 3 probe de apa pentru analize.

* 1. **Pe Marea Neagră**

Nu au fost semnalate evenimente deosebit

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 25.07.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţile din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GF Focsani** inf. despre stingerea unui **incendiu de litiera izbucnit in data de 21.07.2022, ora 18:00, in zona com. Alexandru Vlahuta, jud. Vaslui, la OS privat Ingka Investments SRL, UP 34 Barlad, care a afectat 18,4 ha litiera de gorun cu varsta de 15 ani, fiind stins in 22.07.2022, ora 23:00,** prin interventia a 10 personal silvic, 40 pompieri militari, 2 pompieri civili si 8 cetetateni, cu 4 autospeciale ale pompierilor, 1 buldoexcavator, 2 fierastraie mecanice, 4 rucsacuri cu apa, 2 vermorele, 15 batatoare, 10 maturoaie, 20 bidoane cu apa, 10 lopeti, un euro-cub de 1000 litri de apa, galeti de apa. Cauza incendiului cu autori necunoscuti este datorita unui foc de vegetatie ierboasa nesupravegheat de la pasunea limitrofa padurii.

**GF Ramnicu-Valcea** inf. despre **izbucnirea unui incendiu de litiera de padure, din cauze necunoscute, in zona Mun. Craiova, OS Amaradia, jud. Dolj, izbucnit in data de 23.07.2022, ora 21:00, care a fost stins la ora 21:30, prin interventia a 1 persoana angajat silvic, 10 pompieri militari, 5 cetateni, cu 1 autospeciala ISUJ. Incendiul a afectat 0,19 ha litiera** proprietate publica a statului.

**GF Ramnicu-Valcea** inf. despre **izbucnirea unui incendiu de litiera de padure, din cauze necunoscute, in zona loc. Dabuleni, OS Dabuleni, jud. Dolj, izbucnit in data de 22.07.2022, ora 15:30, care a fost stins la ora 18:00, prin interventia a 2 persoane angajati silvici, 4 cetateni, cu unelte PSI. Incendiul a afectat 1 ha litiera** proprietate publica a statului.

**APM Timiş** informează despre o **poluare a calităţii aerului atmosferic datorită unei spargeri a colectorului de gaze Foeni-Partoş, jud. Timiş, din data de 18.07.2022, ora 13:40, al operatorului EXPERT PETROLEUM. O cantitate de aproximativ 100 mc gaze au fost emise în atmosferă.** Timpul de producere al fenomenului: 20 minute – neetanşeitatea a fost identificată la ora 13:40, iar izolarea a fost efectuată la ora 14:00. -a izolat în cel mai scurt timp posibil tronsonul de colector avariat şi au început lucrările de remediere. Suprafaţa afectată în urma reparaţiei colectorului este de 4 mp. Colectorul a fost remediat cu forţe proprii prin montare şarnieră în data de 19.07.2022, ora 12:00. Societatea deţine Autorizație de mediu pentru Parc Partoş.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 25.07.2022 – 26.07.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coodonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

* **A.B.A. Prut-Bârlad: În judetul Vaslui**: se menţin prevederile „Planului de restricţii şi folosire a apei in perioade deficitare”, astfel: \* treapta a III-a - pentru S.C. AQUAVAS S.A. VASLUI – Sucursala Vaslui din acumularea Soleşti;
* sunt restricţii în următorele localităţi din jud. Vaslui: Arsura, Bacani, Berezeni, Bogdana, Codaesti, Danesti, Dimitrie Cantemir, Dodesti, Dragomiresti, Drinceni, Dumesti, Falciu, Feresti, Gagesti, Gherghesti, Hoceni, Ivanesti, Laza, Lipovat, Lunca Banului, Muntenii de Jos, Padureni, Pogana, Poienesti, Puiesti, Rosiesti, Stanilesti, Tacuta, Tanacu, Valeni, Vetrisoaia, Voinesti, Vutcani.

**- Judeţul Iaşi**: Se mentine situatia de restrictii in alimentarea cu apa pentru piscicultura la folosintele: \* S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac. Halceni corespunzător treptei a III-a de aplicare a restrictiilor**.**

- SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

- SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**- Judeţul Botoşani:** - Se mentine situatia de restrictii in alimentarea cu apa pentru piscicultura la folosinta:  
 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Incepand cu data de 25.07.2022, s-a aplicat Planul de restrictii in alimenatrea cu apa - treapta a III-a, pentru A.N.I.F.Filiala Teritoriala Moldova Nord-U.A Botosani-Sistemul de irigatii Movileni-Havarna.

Operatorul NOVA APASERV S.A. BOTOȘANI a aplicat un program de furnizare a apei prelevata din ac. Stanca-Costesti si din ac. Bucecea, ca urmare a creșterii consumului de apă, datorat în principal udării culturilor agricole - situație des întâlnită în momentul de față. Utilizarea excesivă a apei din rețelele de distribuție conduce la scăderea nivelului apei din rezervoarele de înmagazinare, operatorul întâmpinând dificultăți în asigurarea unui nivel minim de apă în rezervoare, care să permită funcționarea capacităților de pompare în regim normal, respectiv posibilitatea furnizării apei în regim normal.

Astfel, a fost aplicat un program de furnizare a apei din sursa ac. Stanca-Costesti in comunele: Durnesti, Trusesti, Todireni, Ungureni, Romanesti, Santa Mare, Calarasi, Rauseni, Albesti, Dangeni, Dobarceni, Mihalaseni, Hlipiceni, Stefanesti, comunele Bivolari si Andrieseni din **jud. Iasi**, precum si din sursa ac. Bucecea in **jud. Botosani**, in comunele Flamanzi, Cristesti, Baluseni, Copalau, Corlateni, Braesti, Corni, Cosula, Curtesti, Draguseni, Gorbanesti, Havarna, Hiliseu Horia, Ibanesti, Lozna, Mihaileni, Santa Mare, Sendriceni, Suharau, Stefanesti, Sulita, Ungureni, Ripiceni, Varfu Campului, Vorniceni, Corlateni.

Pentru **judetul Botosani** exista resursa de apa disponibila in Acumularea Stanca Costesti si Acumularea Bucecea, dar problemele semnalate se datoreaza bazinelor intermediare ale operatorilor de apa canal, care nu au capacitate suficienta pentru asigurarea cerintelor suplimentare si pentru udarea/irigarea culturilor agricole.

• Sistemele de alimentare cu apa centralizate cele mai afectate in **judetele Bacau, Neamt si Vrancea** au sursa de apa subterana din foraje sau drenuri, iar restrictiile se datoreaza cresterii consumului pentru irigatii.

**- ABA Siret- Jud. Vrancea**: Măsuri întreprinse la nivelul Comitetului Local pentru Situații de Urgență Tamboesti, datorită secetei:

-Transport apa cu cisterna SC CUP SA Vrancea in satul Trestieni unde apa nu mai ajunge in ultima perioada. Transport apa cu cisterna unor persoane fizice de catre S.V.S.U. Tamboesti. Monitorizat 2 fantani si tratarea cu cloramină.

Pentru alte judeţe, sunt restricţii în următorele localităţi: Faraoani, Filipesti, Carligi, Galbeni, **(jud. Bacău),** Rimnicelu, Grebanu **(jud. Buzău),** Livada Mare, Pascani, Lespezi, Tatarusi, Pietrosu, Uda, Todiresti **(jud. Iaşi),** Stroiesti, Tasa, Bara, Grinties, Poiana, Bradu, Pangarati Castel, Poienari, Bunghi, Tazlau **(jud. Neamţ),** Calafindesti **(jud. Suceava),** Putna, Ivancesti, Bordestii de Sus, Bordestii de Jos, Slimnic, Trestieni, Padureni, Tamboiesti, Obrejita, Candesti, Straoane, Cimpuri, Chetroasa, Alexandru Vlahuta, Dragosloveni, Dumbraveni, Negrilesti, Valea Cotesti, Golestii de Sus, Budesti, Cotesti, Andreiasu de Jos, Ruginesti, Vidra, Ruget, Caliman, Tichiris, Scafari, Iresti, Serbesti, Cucuieti, Olesesti, Sarbi, Tifesti, Tulnici, Coza, Paunesti, Viisoara, Paulesti, Barsesti, Beciul, Ramniceanca, Faraoanele, Pietroasa, Varnita, Racoasa, Verdea si Soveja **(jud. Vrancea),** Balasesti, Brahasesti, Cosmesti, Movileni **(jud. Galati).**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj. Pentru **jud. Gorj**: în localităţile Peștișani, Călărași, Dăbuleni, Țuglui, Maglavit, se reduce cu 80% a debitelor cursului de apă si reducere capacitate alimentare consumatori pe timp de noapte, in jud. Gorj, com. Turburea sunt localităţi afectate de secetă care nu dispun de sisteme centralizate de alimentare cu apă, ci doar de surse individuale, s-au efectuat denisipări fără rezultat.

- **ABA Mureş** informează că începând cu data de 23.06.2022, orele 06,00, ApaProd Hunedoara a trecut la alimentarea cu apa din acumularea Cincis, in vederea remedierii avariei pe sursa principala de alimentare cu apa Hobita/r.Barbat. În localităţile următoare din **jud. Mureş** : Mediaş, restricţii de udat grădini, între 6-9, 16-22, iar în **jud. Hunedoara**, loc. Boşored, Certeju de Sus, Dobra, Ilia, Gurasada, Oraş Călan, Peştişu Mic, Certeju de Sus, sunt unele restricţii, ISU judeţean asigurând aprovizionarea cetăţenilor.

La Barajul de Priza nr. 1 Tg. Mures / r. Mures, incepand din 19.07.2022 s-au demarat lucrari de reparatie la stavila nr. 4 si manevre de golire a acumularii aferente ( ora 10.00 ), scaderea nivelului r. Mures in amonte se va face treptat si se va mentine scazut pana la finalizarea lucrarilor.

**- ABA Somes Tisa** informează că Sistemele de alimentare cu apa din priza de la acumularea Tarnita pentru zona Mun. Cluj Napoca, sunt afectate datorita subdimensionarii sistemului de alimentare cu apa in raport cu dezvoltarea zonei si inexistenta unui rezervor tampon (dimensionat 2700 locuitori, necesar pentru alimentare cu apa pentru 8000 locuitori). În **jud. Maramureş**, comuna Băceşti, cătun Valea Porcului sunt 3 fântâni secate, ISU Maramureş asigurând aprovizionarea cetăţenilor. Deasemenea în unele zone, printre care orașul Tăuții Măgherăuș, s-a instituit program restricţionat de livrare a apei potabile către consumatorii casnici. În comuna Onceşti sunt 20 fântâni secate.

**SGA Sălaj** informează că în com. Babeni, sat Pirosa, din 40 de fântâni, 31 sunt secate, aceeasi situatie fiind in com. Letca, Balan, Varsolt. Se solicita ajutorul Inspectoratului pentru Situatii de Urgenta si al operatorilor economici pentru asigurarea alimentarii cu apa a populatiei si animalelor prin transportul cu cisterna sau a altor mijloace. In localitatile: Ip, Tusa, Valcău de Jos, Suplacu de Barcău si Chișlaz, s-au instituit restrictii de alimentare.

**- ABA Olt** informează că se aplică Planul de restrictii Treapta II in localitatea Sanpaul, **judetul Harghita** – SC Agropic – sursa de apa Homorodul Mare.

**- ABA Argeş-Vedea** informează că operatorul de Apa canal Ilfov, care mentioneaza ca din cauza consumului excesiv de apa sunt nevoiti sa limiteze alimentarea cu apa potabila in comunele din **jud. Ilfov**: Periş, Clinceni, Domnesti, Ciolpani, Cernica, Bragadiru, Măgurele, 1 Decembrie, Berceni, Balotesti, Mioarele, Gogosari, Candesti, Bălăceanca, Poşta in anumite intervale orare (2-3 ore) pentru remedierea unor avarii la reteaua publica de alimentare si refacerea rezervelor de apa din rezervoarele tampon proprii (care nu au fost dimensionate probabil si pentru udarea/irigarea terenurilor agricole), **jud. Giurgiu**: Gogoşari, Drăghiceanu, Raleşti, Adunaţii Copăceni, Dărăşti Vlaşca, Varlaam, Mogoşeti, Bucşani, Vadu Lat, Podişor, iar în **jud. Dâmboviţa**, Cândeşti.

**ABA Buzău** informează că în com. Scânteia, **jud. Ialomiţa**, este instituit un program de restricţii între orele 13-18, 00-05, datorită capacităţii reduse de stocare a bazinelor de apă potabilă.

**ABA Crisuri** informeaza ca în **jud. Bihor**, în comunele: Drăgești, Tarcea, Cherechiu, Orașul Săcueni, Săcădat, Bocsig, Buceș, com. Remetea, com. Buces, Boghiș, Vadu Crișului şi Comuna Șicula rețeaua de alimentare operată de SC Compania de Apă Oradea SA, la orele serii restricționează furnizarea apei potabile.

**A.B.A. Dobrogea-Litoral -** Referitor la atingerea nivelului, respectiv a debitului Fluviului Dunarea, pe sectorul Chiciu (km 375)- Izvoarele (km 345)- Cernavoda (km 298)- Harsova (km 238), corespunzatoare fazei de atentionare/avertizare conform prevederilor planului de restrictii si folosirea a apelor in perioadele deficitare, pentru BH Dunare 2011- 2025, situatia ramane valabila pana la cresterea nivelului. In acest sens, va fi instituita faza de atentionare/avertizare de catre ABA Buzau – Ialomita, ABA Prut si S.G.A. Tulcea a caror folosinte se alimenteaza cu apa din Fl. Dunare, de la Chiciu (km 375) -Isaccea– Tulcea- brat Chilia- brat Sulina. La aceste debite transportul fluvial este ingreunat semnificativ fiind luate masuri de limitare a tonajelor barjelor in vederea asigurarii unui pescaj corespunzator asigurarii circulatiei fluviatile de mărfuri. Deasemenea sunt unele restricţii la folosinţe din localităţile: Harsova, Topalu, Seimeni, Agigea, Cernavoda, Seimeni, Dunareni, Oltina, Ostrov (sectorul Chiciu, Cernavodă, Hârşova), Daeni, Peceneaga, Ostrov, Traian, Macin, Peceneaga -Turcoaia – Macin, Macin - I.C. Bratianu, Smardan (sector Braţ Măcin, Smârdan).

**SGA Tulcea**, informează că din data de 09.07.2022, va fi instituita faza de atentionare/avertizare la folosintele care se alimenteaza cu apa din Dunare-Brat Macin, pe sectorul Daeni-Macin-Smardan, respectiv in scop:

* potabil S.A.A.C Daeni, Comuna Smârdan,
* irigatii- SC TUMULT GRUP SRL, SC BALTA STAR SRL, A.N.I.F TULCEA-Am. Ostrov, A.N.I.F Tulcea-Am. Daeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I.,SC RAI VERDE SRL, A.N.I.F. Tulcea-Am Peceneaga- Turcoaia- Macin, A.N.I.F Tulcea-Am.23 August-Macin.
* piscicultura- SC Piscicola Macin (AM. Turcoaia).

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

**Direcția Comunicare**